Разделена Америка : Байдън се нуждае от чудо Джо Байдън постоянно повтаря , че ще бъде обединител на нацията , разединена както никога досега . Нанесените щети са толкова големи , че Байдън ще се нуждае от чудо . Освен ако демократите не си върнат мнозинството в Сената . Бъдещият 46 - и американски президент Джо Байдън повтаря непрекъснато , че ще бъде президент , който няма да разделя , а ще обединява . И че за него няма червени и сини щати , а Съединени американски щати . Изпълнението на това обещание обаче няма да е лесно . Над 75 милиона американски граждани дадоха гласовете си за Доналд Тръмп – рекорд за действащ президент . И три четвърти от тях смятат , че резултатите от гласуването са фалшифицирани . Те се съмняват в легитимността на Байдън още преди той да е встъпил в длъжност .